చెన్నై, మార్చి 16 (ఆంధ్రజ్యోతి): తమిళనాడు మాజీ ముఖ్యమంత్రి జయలలిత మృతితో ఖాళీ అయిన ఆర్కే నగర్ నియోజకవర్గంలో ఓ.పన్నీర్సెల్వం వర్గానికి చెందిన అన్నాడీఎంకే మాజీ ప్రిసీడియం చైర్మన్ ఇ.మధుసూదన్ పోటీ చేయనున్నారు. ఈ మేరకు ఓపీఎస్ గురువారం ప్రకటించారు. తెలుగువారైన మధుసూదన్ ఆది నుంచి జయకు నమ్మిన బంటుగా ఉన్నారు. అన్నాడీఎంకే నేతల్లో జయ ఆగ్రహానికి గురి కాని ఏకైక వ్యక్తి మధుసూదనేనని చెబుతుంటారు. అందుకే ఎంతమందిని ఎన్ని పదవుల నుంచి మార్చినా మధుసూదనను మాత్రం శాశ్వతంగా ప్రిసీడియం చైర్మన పదవిలోనే జయ ఉంచారు. అయితే ఆమె మరణానంతరం ఓపీఎస్ బృందంతో జతకట్టిన మధుసూదన... శశికళపై తిరుగుబాటు చేశారు. ఉత్తర చెన్నైలో వున్న ఆర్కే నగర్లో తెలుగువారు అధికంగా ఉండడం, మధుసూదనకు అక్కడ పరిచయాలు అధికంగా ఉండడంతో ఆయన్ని అక్కడి నుంచి బరిలోకి దించాలని ఓపీఎస్ నిర్ణయించారు. ఈ సందర్భంగా మధుసూదన మాట్లాడుతూ... ఆర్కే నగర్లో తాను విజయం సాధించడం ఖాయమని ధీమా వ్యక్తం చేశారు.
chennai, marchi 16 (aandhrajyoti): tamilanadu maji mukhyamantri jayalalita mruthitho khaalii ayina aarke nagar niyojakavargamlo oo.pannirselvam vargaaniki chendina annadienke maji priceedium chairman i.madhusudan poty cheyanunnaru. ee meraku ops guruvaram prakatinchaaru. teluguvaaraina madhusudan aadi nunchi jayaku nammina bantugaa unnaaru. annadienke nethallo jaya aagrahaaniki guri kaani ekaika vyakti madhusudanenani chebutuntaaru. anduke entamandini enni padavula nunchi marchina madhusudananu maatram saasvatamgaa priceedium chairmana padavilone jaya unchaaru. ayithe aame maranaanantaram ops brundamtho jatakattina madhusudana... sasikalapai tirugubaatu chesaru. uttara chennailo vunna aarke nagarlo teluguvaaru adhikamgaa undadam, madhusudanaku akkada parichayaalu adhikamgaa undadamtho aayanni akkadi nunchi bariloki dinchaalani ops nirnayinchaaru. ee sandarbhamgaa madhusudana maatlaadutuu... aarke nagarlo taanu vijayam saadhinchadam khayamani dheema vyaktam chesaru.